D azref acku ilmend n wayen iYer tessaweḍ tsertit deg umaḍal ass-a, acku ilmend n yizerfan iYef kkatent tdukliwin tigreYlanin, acku ilmend n tfadiwin i d-tesker Tuddsa n YiYlanen-Yedduklen (ONU), yal aYref yezmer ad yessuter ad yidir deg ‘‘timanit’’, yezmer ad d-yessukkes timanit-is. Ur nezmir ad d-nini llan yizerfan n umdan ma ur yezmir umdan-nni ad yidir netta d yimdanen n uYlan-ines deg timanit.
D aYan, acku amdan yeẓran ila dacu ara d-yefk i umaḍal, yewwi-d ad asen-t-id-yesken i yimdanen akk, ad t-ẓren, ama d amezruy-ines d wayen ila d ‘‘timusniwin’’ timeYradin, yecban tugdut, talakt, war tilin n ‘‘tukksa n yixf’’; ama deg wayen yerzan udem izemren ad yif akk wiyaḍ deg unnar n tsertit, deg unnar n tdamsa d tmetti, deg unnar n tutlayt d yidles ; ama deg wayen yellan d tamuYli Yer yimal akked tezmert d wallalen ilaqen i useḥbiber Yef tudert s umata (azekka n tudert n yimdanen deg talwit d tlelli d wannuz, azekka n twennaḍt).
Timanit d azref, maca d aYan. Win yessarmen ad yidir deg timanit, yewwi-d ad yizmir i yiman-is (timanit, niqal d tazmermant) ; ad yizmir i yiman-is, ad yizmir i wiyaḍ, ad yissin amek yemmager wiyaḍ. Win yessarmen ad yidir deg timanit, yefk-d udem n uYerman, udem n umdan yettaken azal i tmusni akked tussna, yekkaten ad yessiẓ tilas n tillas, yettaken azal i tudert.
AYerman, amdan yessnen ad yeddu gar watmaten-is – imdanen n umaḍal – tikli tazeddgant, i yegren, i yessentan, i yeẓẓan tikti n timanit deg wallaY-is, yessen amek ara yezger i wugur ara d-yettmagar yal ass deg ubrid n umennuY yettawin s iswi, yessen amek ara yali tisawnin yeqqnen Yer tektiwin n wungifen, wid yettarran timanit d taedawit gar Yizzayriyen. AYerman, ameYnas n timanit, d win yesselmaden atmaten-is akken ad amnen s wayen yellan deg-sen, Yur-sen, yuklal tiririt n wazal akked usnerni.
Yewwi-d ad ad yessiweḍ umdan ad yissin ad yefru tilufa n tudert war tamuYli s igenni, ad yali wallaY-is Yer uswir ur nesri i kra n tezmert ara d-yekken seg deffir tilawt. AmeYnas n timanit, d aYerman-nni i d-yekkan sennig yir uguren, d ameYnas i yerran azal i yiman-is war zzux, war takerrist n (yir) temYer ama sdat watmaten-is n Tmurt, ama sdat watmaten-is n Tmura.
AmeYnas n timanit, Tamurt i yessuturen timanit, yewwi ad tili d amedya i Tmura-nniḍen, ama deg unnar n tsertit, ama deg unnar n tdamsa d tmetti, ama deg unnar n tutlayt d yidles.
-1 Deg unnar n tsertit, deg wayen yezrin, ur tufiḍ i yelhan. Ama deg tYiwanin, ama deg twilayin, ama deg ugraw aYelnaw : akken yenna umedyaz, d ayen ur nettraǧu i d-yettifriren. Neẓra yessawen ubrid n tsertit, yessa d isennanen, maca nra isennanen-nni ad ilin d izeddganen, ur d-gellun s usulem n tfidi. Tegget tazzla s akersi – ggtent tazzliwin –, texleḍ tsertit akked yir iswan, tessur tezdeg d wammus, tigemmi yal ass tnegger, nekni nettwali. Tamurt yessaramen timanit, am tin ilan timanit, yewwi-d ad tili tisuddwin timagdayin, beddent Yef yilugan iwatan, inesYuma yellan deg-sent, d ufrinen i ilan tezdeg deg tikli, tazmert i useddu n tlufa timeqqranin n Tmurt, d usirem deg ferru n wuguren n yimdanen.
-2 Deg unnar n tdamsa, mayella zik arraw n Tmurt zemren i laẓ-nsen s wayen i das-d-yettarra wakal-nsen akked tidi-nsen, mayella zik llant tmura iYer irezzu mmi-s n Tmurt akken ad yekkes laẓ-is, ass-a amaḍal yuYal d yiwet n taddart meqqren, ideg msawan wuguren, d wid n temẓi neY d wid n tewser. Da, yewwi-d (acku d aYan) ad yerr azal i wayen akk igemmen deg wakal-ines, yettak-d tigelliwin i yimdanen d yiYersiwen, ad yerr azal i tzemmar timetwilin d unegmu n tussna akken ad qqlent temguriwin d tizeddganin (ayen i izemren ad d-yekk seg yiṭij, seg waḍu, seg waman, seg yimYan), iswi-nsent d amdan d twennaḍt. AmeYnas n timanit, d win yessefraken tigelliwin akken ad idirent i wara-n-wara, d win yettarran tawant i wallaY akken ad tidir tawant deg wadis. Akken ur yettlaẓ umdan, akken, ma yecca yejjiwen (quand il a mangé à satiété), ur yetteffeY dYa anda yečča, ur yettett amur n wayetma-is, ur yessamas tawennaḍt. S ubrid am wa, s uYerman am wa, Yas ad d-tessekcam Tmurt tigelliwin seg Tmura, ad tissin amek ara tessufuY ayen yellan ines.
-3 Deg unnar n tutlayt d yidles, dYa din i tekres taluft. Seg zik n zik, akk iYerfan i d-ikecmen glan-d s tutlayt-nsen, s yidles-nsen (taYerma, amezruy), glan-s s tirga-nsen. S tutlayin-nsen ay sbedden iwunak, d tisekliwin-nsen ay d-yufraren. Ula mi ara ṭṭfen, tikwal, warraw n Tmurt adabu, s tirga n umnekcam i t-ttaṭṭafen (amedya n Masnsen i yessqedcen deg tgelda-ines snat tutlayin ta deffir ta : tafniqt, talatint). Yettmeslay-aY-d umezruy n tallit tanemmast Yef ‘‘tgeldiwin’’ timaziYin yessentan lislam, ar ass-a ur neẓri dacu yellan d timmuzYa deg tgeldiwin-a. Tutlayt d yidles n YimaziYen, seg teglest (zzman adqim) zgan deg ugama, ur kcimen deg uYrem, ur kkin deg usebded i yiwunak. Ass-a yewwi-d yal amdan ad yaY amur-is deg tlelli, deg tlelliwin, akk tilelliwin, gar-asent tilelli n wawal. Takerrist n tmeslayt ilaq ad tefsi, ad yessebded umadan awanek-is, ad yesselḥu tilufa-s s tutlayt-is. D azref, d aYan. Ur telli, ass-a, kra n tutlayt ara yizmiren ad tidir i wara-n-wara ma ur tettwaseqdec timawt tira, anagar mayella reglen yimawlan-is iberdan yessufuYen yessekcamen gar-asen d yiYefran-nniḍen. Neẓra, ma yergel umdan tiwwura Yef yiman-is, d tamettant-nniḍen i t-yeggunin ! Da ay d-yettban wazal n tririt n wazal i yiman d wannuz s ara d-yeglu wanect-a sdat wiyaḍ. Ma yessen umdan iman-is (tutlayt-is, tirga-ines), yezmer ad yissin wiyaḍ s wudem n tezdeg d wannuz. Tutlayt-nneY d tamaziYt, d taqbaylit, d tacawit, d tumẓabt, d tacelḥit, d tarifit, d tamaheYt. Takerrist-nniḍen din yerzan tamaziYt ma d tutlayt neY d tutlayin. Tutlayt-nneY d tamaziYt, deg-s taqbaylit, deg-s tiyaḍ : yiwen ur yezmir ad d-yini anagar taqbaylit ay yellan deg uḍris-a, awi-d kan ad tili d awal ikeysen, d awal i d-yeqqaren tiktiwin, akk tiktiwin ! Awi-d kan tutlayt ad tili d tutlayt tagamant n tmetti ! Tutlayt taYelnawt tunsibt, d ayen-nniḍen.
Bgayet, amenzu n yibrir 2011
{sell i yinaw n Dr Allaoua Rabhi}
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn